ai4bharat/Pralekha huggingface dataset:
ਇਸਪਾਤ ਮੰਤਰਾਲਾ
ਐੱਨਐੱਮਡੀਸੀ ਨੇ ਵਿੱਤ ਵਰ੍ਹੇ-22 ਦੇ ਪਹਿਲੇ ਨੌ ਮਹੀਨਿਆਂ ਵਿੱਚ 125 ਪ੍ਰਤੀਸ਼ਤ ਵਾਧਾ ਦਰਜ ਕੀਤਾ
ਇਸਪਾਤ ਮੰਤਰਾਲੇ ਦੇ ਅਧੀਨ ਦੇਸ਼ ਦੀ ਸਭ ਤੋਂ ਵੱਡੀ ਆਇਰਨ ਓਰ ਉਤਪਾਦਕ ਕੰਪਨੀ ਰਾਸ਼ਟਰੀ ਖਨਿਜ ਵਿਕਾਸ ਨਿਗਮ  ਨੇ ਵਿੱਤ ਵਰ੍ਹੇ-21 ਦੇ ਪਹਿਲੇ ਨੌ ਵਰ੍ਹੇ ਵਿੱਚ ਕੀਤੇ ਗਏ 8,522 ਕਰੋੜ ਰੁਪਏ ਦੇ ਕਾਰੋਬਾਰ ਦੀ ਤੁਲਨਾ ਵਿੱਚ ਵਿੱਤ ਵਰ੍ਹੇ-22 ਦੇ ਪਹਿਲੇ ਨੌ ਮਹੀਨੇ ਵਿੱਚ 19,179 ਕਰੋੜ ਰੁਪਏ ਦਾ ਕਾਰੋਬਾਰ ਕਰਕੇ 125 ਪ੍ਰਤੀਸ਼ਤ ਵਾਧਾ ਦਰਜ ਕੀਤਾ ਹੈ।
ਨੌ ਮਹੀਨਿਆਂ ਦੇ ਲਈ ਪ੍ਰੋਫਿਟ ਬਿਫੋਰ ਟੈਕਸ  10,101 ਕਰੋੜ ਰੁਪਏ ਦਰਜ ਕੀਤਾ ਗਿਆ ਹੈ, ਜੋ ਪਿਛਲੇ ਵਰ੍ਹੇ ਦੀ ਇਸੇ ਮਿਆਦ ਦੇ ਦੌਰਾਨ ਦੇ 4,633 ਪੀਬੀਟੀ ਦੀ ਤੁਲਨਾ ਵਿੱਚ 118 ਪ੍ਰਤੀਸ਼ਤ ਦਾ ਵਾਧਾ ਦਿਖਾਉਂਦਾ ਹੈ। ਵਿੱਤ ਵਰ੍ਹੇ-22 ਦੇ ਨੌ ਮਹੀਨੇ ਦੇ ਲਈ ਪ੍ਰੋਫਿਟ ਆਫਟਰ ਟੈਕਸ  ਵਿੱਚ ਵੀ ਇਜ਼ਾਫਾ ਦਰਜ ਕੀਤਾ ਗਿਆ। ਵਿੱਤ ਵਰ੍ਹਾ-21 ਦੇ ਪਹਿਲੇ ਨੌ ਮਹੀਨੇ ਵਿੱਚ ਦਰਜ 3,415 ਕਰੋੜ ਰੁਪਏ ਪੀਏਟੀ ਦੀ ਤੁਲਨਾ ਵਿੱਚ ਇਸ ਬਾਰ ਪੀਏਟੀ ਵਧ ਕੇ 7,583 ਕਰੋੜ ਰੁਪਏ ਹੋ ਗਿਆ, ਜੋ 122 ਪ੍ਰਤੀਸ਼ਤ ਅਧਿਕ ਹੈ।
ਐੱਨਐੱਮਡੀਸੀ ਨੇ ਵਿੱਤ ਵਰ੍ਹੇ-22 ਦੀ ਪਹਿਲੀ ਤਿਮਾਹੀ ਵਿੱਚ 10.65 ਮਿਲੀਅਨ ਟਨ  ਆਇਰਨ ਓਰ ਦਾ ਉਤਪਾਦਨ ਦਿੱਤਾ ਅਤੇ 9.85 ਮਿਲੀਅਨ ਟਨ  ਆਇਰਨ ਓਰ ਦੀ ਵਿਕਰੀ ਕੀਤੀ। ਪਹਿਲੀ ਤਿੰਨ ਤਿਮਾਹੀਆਂ ਦੇ ਲਈ ਸਮੁੱਚਾ ਉਤਪਾਦਨ ਅਤੇ ਵਿਕਰੀ ਅੰਕੜੇ ਕ੍ਰਮਵਾਰ: : 28.33 ਐੱਮਟੀ ਅਤੇ 28.28 ਐੱਮਟੀ ਹਨ। ਨੌ ਮਹੀਨਿਆਂ ਨਾਲ ਸੰਬੰਧਿਤ ਉਪਰੋਕਤ ਪਰਿਚਾਲਨ ਅਤੇ ਵਿੱਤੀ ਅੰਕੜੇ ਐੱਨਐੱਮਡੀਸੀ ਦੇ ਇਤਿਹਾਸ ਵਿੱਚ ਹੁਣ ਤੱਕ ਦੇ ਸਭ ਤੋਂ ਮਜ਼ਬੂਤ ਅੰਕੜੇ ਹਨ।
ਐੱਨਐੱਮਡੀਸੀ ਨੇ ਅੱਠ ਫਰਵਰੀ, 2022 ਨੂੰ ਆਯੋਜਿਤ ਆਪਣੀ ਬੋਰਡ ਬੈਠਕ ਵਿੱਚ ਪ੍ਰਤੀ ਸ਼ੇਅਰ 5.73 ਰੁਪਏ ਦਾ ਦੂਸਰਾ ਅੰਤਰਿਮ ਲਾਭਾਂਸ਼ ਐਲਾਨ ਕੀਤਾ। ਇਸ ਦੇ ਪਹਿਲੇ ਦੀ ਬੋਰਡ ਬੈਠਕ ਵਿੱਚ ਐਲਾਨ ਪ੍ਰਤੀ ਸ਼ੇਅਰ 9.01 ਰੁਪਏ ਦੇ ਪਹਿਲਾਂ ਅੰਤਰਿਮ ਲਾਭਾਂਸ਼ ਨੂੰ ਦੇਖਦੇ ਹੋਏ, ਵਿੱਤ ਵਰ੍ਹੇ 2021-2022 ਦੇ ਲਈ ਪ੍ਰਤੀ ਸ਼ੇਅਰ ਕੁੱਲ ਲਾਭਾਂਸ਼ 14.74 ਰੁਪਏ ਹੋ ਗਿਆ ਹੈ। ਇਹ ਐੱਨਐੱਮਡੀਸੀ ਦੇ ਇਤਿਹਾਸ ਵਿੱਚ ਹੁਣ ਤੱਕ ਦਾ ਸਭ ਤੋਂ ਅਧਿਕ ਲਾਭਾਂਸ਼ ਹੈ। ਲਾਭਾਂਸ਼ ਦੇ ਰੂਪ ਵਿੱਚ 4,320 ਕਰੋੜ ਰੁਪਏ ਦੀ ਨਕਦੀ ਖਰਚ ਹੋਵੇਗਾ।
ਕੰਪਨੀ ਦੇ ਪ੍ਰਦਰਸ਼ਨ ‘ਤੇ ਟਿੱਪਣੀ ਕਰਦੇ ਹੋਏ ਐੱਨਐੱਮਡੀਸੀ ਦੇ ਚੀਫ ਮੈਨੇਜਿੰਗ ਡਾਇਰੈਕਟਰ ਸ਼੍ਰੀ ਸੁਮਿਤ ਦੇਬ ਨੇ ਕਿਹਾ, “ਚੁਣੌਤੀਪੂਰਨ ਸਮੇਂ ਵਿੱਚ ਵਧੇ ਹੋਏ ਉਤਪਾਦਨ ਦੇ ਕਾਰਨ ਅਜਿਹਾ ਜਬਰਦਸਤ ਪ੍ਰਦਰਸ਼ਨ ਸੰਭਵ ਹੋਇਆ ਹੈ। ਇਸ ਵਿੱਤ ਵਰ੍ਹੇ ਵਿੱਚ ਅਸੀਂ ਆਪਣਾ ਉਤਪਾਦਨ ਲਕਸ਼ ਪੂਰਾ ਕਰ ਲੈਣਾ ਚਾਹੀਦਾ ਹੈ। ਅਸੀਂ ਮਹੱਤਵਪੂਰਨ ਪੂੰਜੀਗਤ ਖਰਚ ਪ੍ਰੋਜੈਕਟਾਂ ਨੂੰ ਪੂਰਾ ਕਰਨ ਤੇ ਆਪਣੀਆਂ ਤਿਆਰੀਆਂ ਦਾ ਡਿਜਿਟਲੀਕਰਨ ਅਤੇ ਆਟੋਮੇਸ਼ਨ ਕਰਨ ਦੇ ਲਈ ਲਗਾਤਾਰ ਪ੍ਰਤੀਬੱਧ ਹੈ।”
ਹੇਠਾਂ ਮੌਜੂਦਾ ਤਿਮਾਹੀ ਦੇ ਪ੍ਰਦਰਸ਼ਨ ਦੇ ਨਾਲ ਪਿਛਲੇ ਵਰ੍ਹੇ ਦੀ ਤੀਸਰੀ ਤਿਮਾਹੀ ਤੇ ਮੌਜੂਦਾ ਵਰ੍ਹੇ ਦੀ ਦੂਸਰੀ ਤਿਮਾਹੀ ਦਾ ਪ੍ਰਦਰਸ਼ਨ ਦਿਖਾਇਆ ਜਾ ਰਿਹਾ ਹੈ। ਇਸ ਵਿੱਚ ਮੌਜੂਦਾ ਵਰ੍ਹਾ  ਬਨਾਮ ਪਿਛਲੇ ਵਰ੍ਹੇ  ਦੀ ਸੰਖਿਆ ਵੀ ਦਿੱਤੀ ਗਈ ਹੈ:
|
|
ਵਰਣਨ
|
|
ਮੌਜੂਦਾ ਵਰ੍ਹੇ ਦੀ ਤੀਸਰੀ ਤਿਮਾਹੀ ਬਨਾਮ ਪਿਛਲੇ ਵਰ੍ਹੇ ਦੀ ਤੀਸਰੀ ਤਿਮਾਹੀ
|
|
ਮੌਜੂਦਾ ਵਰ੍ਹੇ ਦੀ ਤੀਸਰੀ ਤਿਮਾਹੀ ਬਨਾਮ ਮੌਜੂਦਾ ਵਰ੍ਹੇ ਦੀ ਦੂਸਰੀ ਤਿਮਾਹੀ
|
|
ਮੌਜੂਦਾ ਵਰ੍ਹਾ ਬਨਾਮ ਪਿਛਲਾ ਵਰ੍ਹਾ 
|
|
ਉਤਪਾਦਨ 
ਵਿਕਰੀ 
ਕਾਰੋਬਾਰ 
ਪੀਬੀਟੀ 
ਪੀਏਟੀ 
ਈਬੀਆਈਟੀਡੀਏ 
|
|
10.65
9.85
5,874
2,695
2,050
2,765
|
|
9.60
9.28
4,355
2,811
2,109
2,873
|
|
10.65
9.85
5,874
2,695
2,050
2,765
|
|
8.77
8.99
6,794
3,142
2,341
3,203
|
|
28.33
28.28
19,179
10,101
7,583
10,290
|
|
21.84
22.16
8,522
4,633
3,415
4,817
|
|
|
|
|
|
|
|
|
|
|
|
|
|
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਅਧੀਨ ਕਰਜ਼ੇ ਲਈ ਕਰੈਡਿਟ ਗਰੰਟੀ ਸਕੀਮ  30.09.2021 ਤੱਕ ਵਧਾਈ ਗਈ
ਭਾਰਤ ਸਰਕਾਰ ਨੇ 13 ਮਈ, 2020 ਨੂੰ ਆਤਮਨਿਰਭਰ ਭਾਰਤ ਪੈਕੇਜ ਦੇ ਤਹਿਤ, ‘ਕਮਜ਼ੋਰ ਸੰਪਤੀ ਫੰਡ - ਤਣਾਅ ਵਾਲੀਆਂ ਸੂਖ਼ਮ, ਲਘੂ ਅਤੇ ਦਰਮਿਆਨੇ ਉੱਦਮਾਂ ਲਈ ਜਾਇਦਾਦ ਫੰਡ' ਨੂੰ ਬਣਾਉਣ ਦਾ ਐਲਾਨ ਕੀਤਾ।
ਇਸ ਮੁਤਾਬਕ, ਇੱਕ ਸਕੀਮ ਸਰਕਾਰ ਦੁਆਰਾ 1 ਜੂਨ, 2020 ਨੂੰ ਮਨਜ਼ੂਰਸ਼ੁਦਾ ਕਰਜ਼ੇ ਲਈ ਕਰੈਡਿਟ ਗਰੰਟੀ ਸਕੀਮ ਅਤੇ ਤਣਾਅ ਵਾਲੀਆਂ ਸੂਖ਼ਮ, ਲਘੂ ਅਤੇ ਦਰਮਿਆਨੇ ਉੱਦਮਾਂ ਦੇ ਪ੍ਰਮੋਟਰਾਂ ਨੂੰ ਉਧਾਰ ਦੇਣ ਵਾਲੀਆਂ ਸੰਸਥਾਵਾਂ ਰਾਹੀਂ ਕਰਜ਼ੇ ਦੀ ਸਹੂਲਤ ਮੁਹੱਈਆ ਕਰਵਾਉਣ ਲਈ ਇਹ ਯੋਜਨਾ 24 ਜੂਨ, 2020 ਨੂੰ ਸ਼ੁਰੂ ਕੀਤੀ ਗਈ ਸੀ ਜਿਵੇਂ ਕਿ ਐਸਐਮਏ -2 ਅਤੇ ਐਨਪੀਏ ਖਾਤੇ ਜੋ ਰਿਣਦਾਤਾ ਸੰਸਥਾਵਾਂ ਦੀਆਂ ਕਿਤਾਬਾਂ 'ਤੇ ਆਰਬੀਆਈ ਦੇ ਦਿਸ਼ਾ ਨਿਰਦੇਸ਼ਾਂ ਅਨੁਸਾਰ ਪੁਨਰਗਠਨ ਦੇ ਯੋਗ ਹਨ। ਇਹ ਯੋਜਨਾ 31.03.2021 ਤੱਕ ਚਾਲੂ ਰਹੇਗੀ।
ਤਣਾਅਪੂਰਨ ਸੂਖ਼ਮ, ਲਘੂ ਅਤੇ ਦਰਮਿਆਨੇ ਉੱਦਮਾਂ ਨੂੰ ਸਹਾਇਤਾ ਦੇ ਰਾਹ ਖੁੱਲੇ ਰੱਖਣ ਲਈ, ਸਰਕਾਰ ਨੇ ਇਸ ਯੋਜਨਾ ਨੂੰ ਛੇ ਮਹੀਨਿਆਂ ਲਈ 31.03.2021 ਤੋਂ ਵਧਾ ਕੇ 30.09.2021 ਕਰਨ ਦਾ ਫੈਸਲਾ ਕੀਤਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਦੇਸ਼ ਭਰ ਵਿੱਚ 100 ਸਥਾਨਾਂ ’ਤੇ ਕਿਸਾਨ ਡ੍ਰੋਨਸ ਨੂੰ ਉੱਡਦੇ ਹੋਏ ਕੰਮ ਕਰਦੇ ਦੇਖ ਕੇ ਖੁਸ਼ੀ ਹੋਈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਮੈਨੂੰ ਦੇਸ਼ ਭਰ ਵਿੱਚ 100 ਸਥਾਨਾਂ ’ਤੇ ਕਿਸਾਨ ਡ੍ਰੋਨਸ ਨੂੰ ਉੱਡਦੇ ਹੋਏ ਕੰਮ ਕਰਦੇ ਦੇਖ ਕੇ ਖੁਸ਼ੀ ਹੋਈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਦੇਸ਼ ਭਰ ਵਿੱਚ 100 ਸਥਾਨਾਂ ’ਤੇ ਕਿਸਾਨ ਡ੍ਰੋਨਸ ਨੂੰ ਉੱਡਦੇ ਹੋਏ ਕੰਮ ਕਰਦੇ ਦੇਖ ਕੇ ਖੁਸ਼ੀ ਹੋਈ। ਇਹ ਜੀਵੰਤ ਸਟਾਰਟ-ਅੱਪ @ garuda_india ਦੀ ਇੱਕ ਸ਼ਲਾਘਾਯੋਗ ਪਹਿਲ ਹੈ।
ਇਨੋਵੇਟਿਵ ਟੈਕਨੋਲੋਜੀ ਸਾਡੇ ਕਿਸਾਨਾਂ ਨੂੰ ਸਸ਼ਕਤ ਅਤੇ ਖੇਤੀਬਾੜੀ ਨੂੰ ਅਧਿਕ ਲਾਭਦਾਇਕ ਬਣਾਏਗੀ।”
ਪ੍ਰਧਾਨ ਮੰਤਰੀ ਦਫਤਰ
ਭਾਰਤ-ਮੱਧ ਪੂਰਬ-ਯੂਰੋਪ ਆਰਥਿਕ ਗਲਿਆਰਾ ਸਹਿਯੋਗ, ਇਨੋਵੇਸ਼ਨ ਅਤੇ ਸਾਂਝੀ ਪ੍ਰਗਤੀ ਦਾ ਪ੍ਰਤੀਕ ਬਣਨ ਦਾ ਭਰੋਸਾ ਦਿੰਦਾ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ-ਮੱਧ ਪੂਰਬ-ਯੂਰੋਪ ਆਰਥਿਕ ਗਲਿਆਰੇ ਦੀ ਸ਼ਲਾਘਾ ਕੀਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਸਾਂਝਾ ਸਹਿਯੋਗ ਆਕਾਂਖਿਆਵਾਂ ਤੇ ਸੁਪਨਿਆਂ ਦੀ ਯਾਤਰਾ ਨੂੰ ਵਿਸਤਾਰ ਪ੍ਰਦਾਨ ਕਰਦੇ ਹੋਏ ਸਹਿਯੋਗ, ਇਨੋਵੇਸ਼ਨ ਤੇ ਸਾਂਝੀ ਪ੍ਰਗਤੀ ਦਾ ਪ੍ਰਤੀਕ ਬਣਨ ਦਾ ਭਰੋਸਾ ਦਿੰਦਾ ਹੈ।
ਪ੍ਰਧਾਨ ਮੰਤਰੀ ਨੇ ਐਕਸ 'ਤੇ ਪੋਸਟ ਕੀਤਾ:
“ਸਾਂਝੀਆਂ ਆਕਾਂਖਿਆਵਾਂ ਅਤੇ ਸੁਪਨਿਆਂ ਦੀ ਯਾਤਰਾ ‘ਤੇ ਅੱਗੇ ਵਧਦੇ ਹੋਏ ਭਾਰਤ-ਮੱਧ ਪੂਰਬ-ਯੂਰੋਪ ਆਰਥਿਕ ਗਲਿਆਰਾ ਸਹਿਯੋਗ, ਇਨੋਵੇਸ਼ਨ ਤੇ ਸਾਂਝੀ ਪ੍ਰਗਤੀ ਦਾ ਪ੍ਰਤੀਕ ਬਣਨ ਦਾ ਵਾਅਦਾ ਕਰਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਜਿਵੇਂ-ਜਿਵੇਂ ਇਤਿਹਾਸ ਸਾਹਮਣੇ ਆ ਰਿਹਾ ਹੈ, ਇਹ ਗਲਿਆਰਾ ਮਾਨਵੀ ਪ੍ਰਯਾਸ ਤੇ ਮਹਾਦੀਪਾਂ ਦੀ ਏਕਤਾ ਦਾ ਪ੍ਰਮਾਣ ਬਣ ਸਕਦਾ ਹੈ।”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਨ ਡਿਜੀਟਲ ਪੋਰਟਲ ਨੂੰ ਕੋਵੀਸ਼ੀਲਡ ਟੀਕੇ ਦੀ ਖੁਰਾਕ ਦੇ ਅੰਤਰਾਲ ਵਿੱਚ 12-16 ਹਫਤਿਆਂ ਦੀ ਤਬਦੀਲੀ ਨੂੰ ਦਰਸਾਉਣ ਲਈ ਮੁੜ ਤੋਂ ਸੋਧਿਆ ਗਿਆ
ਦੂਜੀ ਕੋਵੀਸ਼ੀਲਡ ਖੁਰਾਕ ਲਈ ਪਹਿਲਾਂ ਤੋਂ ਕੀਤੀ ਬੁਕਿੰਗ ਵੀ ਵੈਧ ਰਹੇਗੀ; ਕੋਵਿਨ ਦੁਆਰਾ ਰੱਦ ਨਹੀਂ ਕੀਤੀਆਂ ਜਾਣਗੀਆਂ
ਲਾਭਪਾਤਰੀਆਂ ਨੂੰ ਦੋ ਖੁਰਾਕਾਂ ਦਰਮਿਆਨ ਵਧਾਈ ਮਿਆਦ ਦੇ ਨਾਲ ਮੇਲ ਲਈ ਕੋਵੀਸ਼ੀਲਡ ਦੀ ਦੂਜੀ ਖੁਰਾਕ ਲੈਣ ਲਈ ਬੁਕਿੰਗ ਨੂੰ ਰੀ-ਸ਼ੈਡਿਊਲ ਕਰਨ ਦੀ ਸਲਾਹ ਦਿੱਤੀ
ਡਾ. ਐਨ ਕੇ ਅਰੋੜਾ ਦੀ ਪ੍ਰਧਾਨਗੀ ਵਾਲੇ ਕੋਵਿਡ ਕਾਰਜਕਾਰੀ ਸਮੂਹ ਵਲੋਂ ਕੋਵੀਸ਼ੀਲਡ ਦੀ ਪਹਿਲੀ ਅਤੇ ਦੂਜੀ ਖੁਰਾਕ ਵਿਚਲਾ ਅੰਤਰ 12-16 ਹਫ਼ਤਿਆਂ ਤੱਕ ਵਧਾਏ ਜਾਣ ਦੀ ਸਿਫਾਰਸ਼ ਕੀਤੀ ਗਈ ਸੀ। ਭਾਰਤ ਸਰਕਾਰ ਨੇ ਇਸ ਨੂੰ 13 ਮਈ 2021 ਨੂੰ ਸਵੀਕਾਰ ਕਰ ਲਿਆ ਹੈ।
ਭਾਰਤ ਸਰਕਾਰ ਨੇ ਇਸ ਤਬਦੀਲੀ ਨੂੰ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਦੱਸਿਆ ਹੈ। ਕੋਵਿਨ ਡਿਜੀਟਲ ਪੋਰਟਲ ਨੂੰ ਕੋਵੀਸ਼ੀਲਡ ਦੀਆਂ ਦੋ ਖੁਰਾਕਾਂ ਲਈ ਅੰਤਰਾਲ ਦੇ ਇਸ ਵਿਸਥਾਰ ਨੂੰ 12-16 ਹਫਤਿਆਂ ਤੱਕ ਦਰਸਾਉਣ ਲਈ ਸੋਧਿਆ ਗਿਆ ਹੈ।
ਹਾਲਾਂਕਿ, ਮੀਡੀਆ ਦੇ ਇੱਕ ਹਿੱਸੇ ਵਿੱਚ ਇਹ ਖਬਰਾਂ ਆਈਆਂ ਹਨ ਕਿ ਜਿਨ੍ਹਾਂ ਲੋਕਾਂ ਨੇ ਕੋਵਿਨ ਉੱਤੇ 84 ਦਿਨਾਂ ਤੋਂ ਵੀ ਘੱਟ ਸਮੇਂ ਵਿੱਚ ਦੂਜੀ ਖੁਰਾਕ ਲਈ ਆਪਣੀ ਪਹਿਲਾਂ ਤੋਂ ਬੁਕਿੰਗ ਕਰਵਾਈ ਸੀ, ਉਨ੍ਹਾਂ ਨੂੰ ਕੋਵੀਸ਼ੀਲਡ ਦੀ ਦੂਜੀ ਖੁਰਾਕ ਦਿੱਤੇ ਬਿਨਾਂ ਟੀਕਾਕਰਨ ਕੇਂਦਰਾਂ ਤੋਂ ਵਾਪਸ ਮੋੜਿਆ ਜਾ ਰਿਹਾ ਹੈ।
ਇਹ ਸਪੱਸ਼ਟ ਕੀਤਾ ਗਿਆ ਹੈ ਕਿ ਲੋੜੀਂਦੀਆਂ ਤਬਦੀਲੀਆਂ ਹੁਣ ਕੋਵਿਨ ਡਿਜੀਟਲ ਪੋਰਟਲ ਵਿੱਚ ਕੀਤੀਆਂ ਗਈਆਂ ਹਨ। ਨਤੀਜੇ ਵਜੋਂ, ਜੇ ਕਿਸੇ ਲਾਭਪਾਤਰੀ ਲਈ ਪਹਿਲੀ ਖੁਰਾਕ ਦੀ ਮਿਤੀ ਤੋਂ ਬਾਅਦ ਦੀ ਮਿਆਦ 84 ਦਿਨਾਂ ਤੋਂ ਘੱਟ ਹੈ ਤਾਂ ਹੋਰ ਔਨਲਾਈਨ ਜਾਂ ਔਨ ਸਾਈਟ ਬੁਕਿੰਗ ਸੰਭਵ ਨਹੀਂ ਹੋਣਗੀਆਂ।
ਇਸ ਤੋਂ ਇਲਾਵਾ, ਕੋਵੀਸ਼ੀਲਡ ਦੀ ਦੂਜੀ ਖੁਰਾਕ ਲਈ ਪਹਿਲਾਂ ਹੀ ਬੁੱਕ ਕੀਤੀ ਗਈ ਆਨਲਾਈਨ ਬੁਕਿੰਗ ਵੈਧ ਰਹੇਗੀ ਅਤੇ ਇਹ ਕੋਵਿਨ ਦੁਆਰਾ ਰੱਦ ਨਹੀਂ ਕੀਤੀ ਜਾ ਰਹੀ । ਲਾਭਪਾਤਰੀਆਂ ਨੂੰ ਦੋ ਖੁਰਾਕਾਂ ਦਰਮਿਆਨ ਵਧਾਈ ਮਿਆਦ ਦੇ ਨਾਲ ਮੇਲ ਲਈ ਕੋਵੀਸ਼ੀਲਡ ਦੀ ਦੂਜੀ ਖੁਰਾਕ ਲੈਣ ਲਈ ਬੁਕਿੰਗ ਨੂੰ ਰੀ-ਸ਼ੈਡਿਊਲ ਕਰਨ ਦੀ ਸਲਾਹ ਦਿੱਤੀ ਗਈ ਹੈ।
ਕੇਂਦਰ ਸਰਕਾਰ ਨੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਦੁਹਰਾਇਆ ਹੈ ਕਿ ਕੋਵੀਸ਼ੀਲਡ ਦੀਆਂ ਦੋ ਖੁਰਾਕਾਂ ਦੇ ਵਿਚਕਾਰ ਅੰਤਰਾਲ ਦੀ ਇਸ ਤਬਦੀਲੀ ਤੋਂ ਪਹਿਲਾਂ ਦੂਜੀ ਖੁਰਾਕ ਲਈ ਔਨਲਾਈਨ ਬੁਕਿੰਗ ਦਾ ਸਨਮਾਨ ਕੀਤਾ ਜਾਣਾ ਲਾਜ਼ਮੀ ਹੈ।
ਕੇਂਦਰੀ ਸਿਹਤ ਮੰਤਰਾਲੇ ਨੇ ਰਾਜਾਂ/ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਸਲਾਹ ਦਿੱਤੀ ਹੈ ਕਿ ਫੀਲਡ ਸਟਾਫ ਨੂੰ ਹਦਾਇਤ ਕੀਤੀ ਜਾ ਸਕਦੀ ਹੈ ਕਿ, ਜੇ ਅਜਿਹੇ ਲਾਭਪਾਤਰੀ ਟੀਕਾਕਰਨ ਕਰਵਾਉਣ ਆਉਂਦੇ ਹਨ, ਤਾਂ ਦੂਜੀ ਕੋਵੀਸ਼ੀਲਡ ਖੁਰਾਕ ਦਿੱਤੀ ਜਾਣੀ ਚਾਹੀਦੀ ਹੈ ਅਤੇ ਉਨ੍ਹਾਂ ਨੂੰ ਨਹੀਂ ਮੋੜਨਾ ਚਾਹੀਦਾ। ਉਨ੍ਹਾਂ ਨੂੰ ਇਸ ਤਬਦੀਲੀ ਬਾਰੇ ਲਾਭਪਾਤਰੀਆਂ ਨੂੰ ਜਾਣਕਾਰੀ ਦੇਣ ਲਈ ਜਾਗਰੂਕਤਾ ਗਤੀਵਿਧੀਆਂ ਕਰਨ ਦੀ ਵੀ ਸਲਾਹ ਦਿੱਤੀ ਗਈ ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਖੇਡ ਮੰਤਰੀ ਨੇ ਓਲੰਪਿਕ 2024 ਅਤੇ ਉਸ ਤੋਂ ਬਾਅਦ ਦੇ ਐਥਲੀਟਾਂ ਦੀ ਟ੍ਰੇਨਿੰਗ ਦੇ ਲਈ ਕੇਂਦਰੀ ਅਥਲੀਟ ਚੋਟ ਪ੍ਰਬੰਧਨ ਪ੍ਰਣਾਲੀ ਲਾਂਚ ਕੀਤੀ
ਕੇਂਦਰੀ ਯੁਵਾ ਮਾਮਲੇ ਅਤੇ ਖੇਡ ਮੰਤਰੀ, ਸ਼੍ਰੀ ਕਿਰੇਨ ਰਿਜੀਜੂ ਨੇ ਕੇਂਦਰੀ ਅਥਲੀਟ ਚੋਟ ਪ੍ਰਬੰਧਨ ਪ੍ਰਣਾਲੀ  ਦੀ ਸ਼ੁਰੂਆਤ ਕੀਤੀ। ਇਹ ਯੁਵਾ ਮਾਮਲਿਆਂ ਅਤੇ ਖੇਡ ਮੰਤਰਾਲੇ ਦੁਆਰਾ ਐਥਲੀਟਾਂ ਨੂੰ ਦਿੱਤੀ ਜਾਣ ਵਾਲੀ ਸਪੋਰਟਸ ਮੈਡੀਸਨ ਅਤੇ ਰਿਕਵਰੀ ਸਹਾਇਤਾ ਨੂੰ ਵਿਵਸਥਿਤ ਕਰਨ ਦੇ ਲਈ ਆਪਣੀ ਤਰ੍ਹਾਂ ਦੀ ਪਹਿਲੀ ਪਹਿਲ ਹੈ। ਸੀਏਆਈਐੱਮਐੱਸ ਦੀ ਕੋਰ ਕਮੇਟੀ ਵਿੱਚ ਡਾ: ਐੱਸਕੇਐੱਸ ਮਰੀਆ, ਡਾ: ਦਿਨਸ਼ਾੱ ਪਾਰਦੀਵਾਲਾ, ਡਾ: ਬੀ ਵੀ ਸ਼੍ਰੀਨਿਵਾਸ ਅਤੇ ਸ਼੍ਰੀਕਾਂਤ ਅਯੰਗਰ ਜਿਹੇ ਉੱਘੇ ਮਾਹਿਰ ਸ਼ਾਮਲ ਹਨ।
ਸੀਏਆਈਐੱਮਐੱਸ ਦਾ ਉਦੇਸ਼ ਐਥਲੀਟ ਦੇ ਖੇਡ ਦੇ ਮੈਦਾਨ  ਦੇ ਨੇੜੇ ਸਰਬੋਤਮ ਸਪੋਰਟਸ ਚੋਟ ਪ੍ਰਬੰਧਨ ਸਹਾਇਤਾ ਪ੍ਰਦਾਨ ਕਰਨਾ ਹੈ। ਸੀਏਆਈਐੱਮਐੱਸ ਦੇਸ਼ ਭਰ ਦੇ ਐਥਲੀਟਾਂ ਦੇ ਲਈ ਉਪਯੁਕਤ ਸੱਟ ਲੱਗਣ ਦੇ ਢੁਕਵੇਂ ਇਲਾਜ ਪ੍ਰੋਟੋਕੋਲ ਨੂੰ ਇੱਕਸਾਰ ਬਣਾਉਣ ਵਿੱਚ ਮਦਦ ਕਰੇਗਾ। ਇਹ ਯੋਜਨਾ ਉਨ੍ਹਾਂ ਐਥਲੀਟਾਂ ਦੀ ਮਦਦ ਦੇ ਨਾਲ ਸ਼ੁਰੂ ਹੋਵੇਗੀ ਜੋ ਟਾਰਗੇਟ ਓਲੰਪਿਕ ਪੋਡੀਅਮ ਯੋਜਨਾ  ਵਿਕਾਸ ਸਮੂਹ ਦਾ ਹਿੱਸਾ ਹਨ, ਜਿਨ੍ਹਾਂ ਦੀ ਓਲੰਪਿਕ 2024 ਅਤੇ ਉਸ ਤੋਂ ਬਾਅਦ ਹਿੱਸਾ ਲੈਣ ਦੀ ਉਮੀਦ ਹੈ।
ਸ਼੍ਰੀ ਰਿਜੀਜੂ ਨੇ ਸੀਏਆਈਐੱਮਐੱਸ ਸ਼ੁਰੂ ਕਰਨ ਦੀ ਪਹਿਲ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਨੇ ਕਿਹਾ, “ਇਹ ਲੰਬੇ ਸਮੇਂ ਤੋਂ ਹਰੇਕ ਦੀ ਇੱਛਾ ਸੀ ਕਿ ਸਾਡੇ ਦੇਸ਼ ਵਿੱਚ ਇੱਕ ਸੈਂਟਰਲਾਈਜ਼ਡ ਐਥਲੀਟ ਸੱਟ ਲੱਗਣ ਦੀ ਪ੍ਰਬੰਧਨ ਪ੍ਰਣਾਲੀ ਹੋਵੇ। ਮੈਂ ਕਈ ਵਾਰ ਦੇਖਿਆ ਹੈ ਕਿ ਆਮ ਸੱਟਾਂ ਦੇ ਲਈ ਵੀ ਸਮੇਂ ‘ਤੇ ਇਲਾਜ ਨਹੀਂ ਮਿਲ ਪਾਉਂਦਾ ਜਿਸ ਨਾਲ ਐਥਲੀਟ ਦਾ ਕਰੀਅਰ ਪ੍ਰਭਾਵਿਤ ਹੁੰਦਾ ਹੈ। ਅੱਜ ਇਹ ਇੱਕ ਬਹੁਤ ਹੀ ਸਾਦਗੀਪੂਰਵਕ ਸ਼ੁਰੂਆਤ ਹੈ, ਪਰ ਇਹ ਸਾਨੂੰ ਇੱਕ ਅਜਿਹੀ ਪ੍ਰਣਾਲੀ ਦੇ ਵੱਲ ਲੈ ਜਾਵੇਗੀ ਜਿੱਥੇ ਸਾਡੇ ਕੋਲ ਐਥਲੀਟ ਦੀ ਸੱਟ ਦੇ ਉਪਚਾਰ ਲਈ ਪ੍ਰਬੰਧਨ ਦਾ ਇੱਕ ਬਹੁਤ ਹੀ ਪੇਸ਼ੇਵਰ ਤਰੀਕਾ ਹੋਵੇਗਾ।"
ਇਸ ਪਹਿਲ ਦੀ ਮਹੱਤਤਾ ਬਾਰੇ ਦੱਸਦੇ ਹੋਏ ਸੱਕਤਰ  ਸ਼੍ਰੀ ਰਵੀ ਮਿੱਤਲ ਨੇ ਕਿਹਾ, “ਖੇਡਾਂ ਬਹੁਤ ਮੁਕਾਬਲੇ ਵਾਲੀਆਂ ਹੋ ਗਈਆਂ ਹਨ ਅਤੇ ਜਦੋਂ ਸਾਡੇ ਐਥਲੀਟ ਤਮਗੇ ਜਿੱਤਣ ਦੇ ਲਈ ਆਪਣਾ ਪੂਰਾ ਜ਼ੋਰ ਲਗਾਉਂਦੇ ਹਨ ਤਾਂ ਉਹ ਕਦੇ-ਕਦੇ ਜ਼ਖਮੀ ਹੋ ਜਾਂਦੇ ਹਨ। ਇਨ੍ਹਾਂ ਸੱਟਾਂ ਦਾ ਸਹੀ ਸਮੇਂ ‘ਤੇ ਅਤੇ ਸਹੀ ਤਰੀਕੇ ਨਾਲ ਇਲਾਜ ਕਰਨਾ ਲਾਜ਼ਮੀ ਹੈ ਤਾਂ ਜੋ ਇਹ ਸੁਨਿਸ਼ਚਿਤ ਹੋ ਸਕੇ ਕਿ ਸਾਡੇ ਐਥਲੀਟ ਪੂਰੀ ਤਰ੍ਹਾਂ ਸਿਹਤਮੰਦ ਅਤੇ ਫੌਰਮ ਵਿੱਚ ਹਨ।”
ਸੀਏਆਈਐੱਮਐੱਸ ਨਾਲ ਐਥਲੀਟ ਦੀਆਂ ਸੱਟਾਂ ਦੇ ਪ੍ਰਬੰਧਨ ਅਤੇ ਇਲਾਜ ਦੇ ਤਰੀਕੇ ਵਿੱਚ ਕ੍ਰਾਂਤੀਕਾਰੀ ਬਦਲਾਅ ਦੀ ਉਮੀਦ ਹੈ। ਇਸ ਵਿੱਚ ਨਿਮਨਲਿਖਤ ਚਾਰ ਸੰਰਚਨਾਵਾਂ ਹੋਣਗੀਆਂ: ਐਥਲੀਟ ਵੈਲਨੈਸ ਸੈੱਲ, ਆੱਨ-ਫੀਲਡ ਸਪੋਰਟਸ ਮੈਡੀਸਨ ਮਾਹਿਰ, ਰਾਸ਼ਟਰੀ ਸੰਸਾਧਨ ਰੈਫਰਲ ਟੀਮ ਅਤੇ ਇੱਕ ਕੇਂਦਰੀ ਕੋਰ ਟੀਮ।
ਡਾ. ਐੱਸਕੇਐੱਸ ਮਾਰੀਆ, ਸੈਂਟਰਲ ਕੋਰ ਟੀਮ ਦੇ ਚੇਅਰਮੈਨ ਨੇ ਸੀਏਆਈਐੱਮਐੱਸ ਦੀ ਸ਼ਲਾਘਾ ਕੀਤੀ ਅਤੇ ਕਿਹਾ ਕਿ ਇਹ ਐਥਲੀਟਾਂ ਦੀਆਂ ਸੱਟਾਂ ਦੇ ਇਲਾਜ ਵਿੱਚ ਭੂਗੋਲਿਕ ਰੁਕਾਵਟਾਂ ਨੂੰ ਦੂਰ ਕਰਨ ਦੀ ਦਿਸ਼ਾ ਵਿੱਚ ਇੱਕ ਲੰਬਾ ਸਫਰ ਤੈਅ ਕਰੇਗਾ। "ਭਾਰਤ ਇੱਕ ਬਹੁਤ ਵੱਡਾ ਦੇਸ਼ ਹੈ ਅਤੇ ਸਾਡਾ ਉਦੇਸ਼ ਐਥਲੀਟਾਂ ਦੀਆਂ ਸੱਟਾਂ ਦੇ ਪ੍ਰਬੰਧਨ ਵਿੱਚ ਭੂਗੋਲਿਕ ਅਤੇ ਪ੍ਰਬੰਧਕੀ ਰੁਕਾਵਟਾਂ ਨੂੰ ਘੱਟ ਕਰਨਾ ਹੈ।"
ਇੰਡੀਅਨ ਓਲੰਪਿਕ ਐਸੋਸੀਏਸ਼ਨ ਦੇ ਪ੍ਰਧਾਨ ਨਰਿੰਦਰ ਧਰੁਵ ਬੱਤਰਾ ਨੇ ਕਿਹਾ, “ਟੌਪਸ ਦੇ ਵਿਕਾਸਾਤਮਕ ਸਮੂਹ ਲਈ ਇੱਕ ਐਥਲੀਟ ਵੈਲਨੈਸ ਸੈੱਲ ਦੇ ਰੂਪ ਵਿੱਚ ਇੱਕ ਸੱਟ ਲੱਗਣ ਦੀ ਨਿਗਰਾਨੀ ਪ੍ਰਣਾਲੀ ਵਿਕਸਿਤ ਕਰਨਾ ਮੰਤਰਾਲੇ ਦੁਆਰਾ ਕੀਤੀ ਗਈ ਇੱਕ ਸਵਾਗਤਯੋਗ ਪਹਿਲ ਹੈ।” ਉਨ੍ਹਾਂ ਕਿਹਾ, ਸੀਏਆਈਐੱਮਐੱਸ ਦੇ ਤਹਿਤ ਸਪੋਰਟਸ ਮੈਡੀਸਨ ਡਾਕਟਰਾਂ, ਫਿਜ਼ੀਯੋਥੈਰੇਪਿਸਟ, ਸਟ੍ਰੈਂਥ ਅਤੇ ਕੰਡੀਸ਼ਨਿੰਗ ਮਾਹਿਰਾਂ ਦੀ ਅਨੁਭਵੀ ਅਤੇ ਮਲਟੀਡਿਸਪਲਨੇਰੀ ਟੀਮ ਨਿਸ਼ਚਿਤ ਰੂਪ ਨਾਲ ਖਿਡਾਰੀਆਂ ਨੂੰ ਸਹੀ ਸਮੇਂ ‘ਤੇ ਮਦਦ ਕਰਕੇ ਸਿਹਤਯਾਬੀ ਵਿੱਚ ਸਹਾਇਤਾ ਕਰੇਗੀ ਜੋ ਉਨ੍ਹਾਂ ਦੇ ਲਈ ਮੈਦਾਨ ਵਿੱਚ ਜਲਦੀ ਪਰਤਣ ਵਿੱਚ ਸਹਾਇਕ ਹੋਵੇਗੀ।
ਇਸ ਪ੍ਰੋਗਰਾਮ ਵਿੱਚ ਐੱਸਏਆਈ ਦੇ ਡਾਇਰੈਕਟਰ ਜਨਰਲ, ਸ਼੍ਰੀ ਸੰਦੀਪ ਪ੍ਰਧਾਨ, ਇੰਡੀਅਨ ਓਲੰਪਿਕ ਐਸੋਸੀਏਸ਼ਨ ਦੇ ਮਹਾਂ ਸਕੱਤਰ ਜਨਰਲ, ਰਾਜੀਵ ਮਹਿਤਾ ਅਤੇ ਕਈ ਹੋਰ ਡਾਕਟਰੀ ਮਾਹਿਰ ਵੀ ਮੌਜੂਦ ਸਨ।
ਰਾਸ਼ਟਰਪਤੀ ਸਕੱਤਰੇਤ
25 ਫਰਵਰੀ ਨੂੰ ਚੇਂਜ ਆਵ੍ ਗਾਰਡ ਸਮਾਰੋਹ ਦਾ ਆਯੋਜਨ ਨਹੀਂ ਹੋਵੇਗਾ
ਇਸ ਸ਼ਨੀਵਾਰ  ਨੂੰ ਜਰਮਨੀ ਦੇ ਸੰਘੀ ਗਣਰਾਜ ਦੇ ਚਾਂਸਲਰ ਦੇ ਲਈ ਰਾਸ਼ਟਰੀ ਭਵਨ ਦੇ ਫੋਰਕੋਰਟ ਵਿੱਚ 10:00 ਵਜੇ ਨਿਰਧਾਰਿਤ ਗਾਰਡ ਆਵ੍ ਔਨਰ ਦੇ ਕਾਰਨ ਚੇਂਜ ਆਵ੍ ਗਾਰਡ ਸਮਾਰੋਹ ਦਾ ਆਯੋਜਨ ਨਹੀਂ ਹੋਵੇਗਾ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 158 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 14.13 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰਵਿਆਪੀ ਕੋਵਿਡ-19 ਟੀਕਾਕਰਣ 16 ਜਨਵਰੀ 2021 ਨੂੰ ਸ਼ੁਰੂ ਹੋਇਆ ਸੀ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਦੇ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਗਤੀ ਨੂੰ ਅਧਿਕ ਤੋਂ ਅਧਿਕ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,58,01,46,015
|
|
ਬਾਕੀ ਟੀਕੇ
|
|
14,13,44,641
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਦੇ ਜ਼ਰੀਏ ਟੀਕੇ ਦੀਆਂ 158 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ।
ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀਆਂ 14.13 ਕਰੋੜ ਤੋਂ ਅਧਿਕ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਸੀਐੱਸਆਈਆਰ ਅਤੇ ਮਾਇਲੈਨ ਨੇ ਕੋਵਿਡ–19 ਦੇ ਪ੍ਰਬੰਧਨ ਲਈ ਇਲਾਜ ਦੇ ਅਗਾਂਹਵਧੂ ਵਿਕਲਪਾਂ ਦੀ ਸ਼ਨਾਖ਼ਤ ਲਈ ਭਾਈਵਾਲੀ ਦਾ ਐਲਾਨ ਕੀਤਾ
ਸੀਐੱਸਆਈਆਰ ਦੇ ਡਾਇਰੈਕਟਰ ਜਨਰਲ ਡਾ. ਸ਼ੇਖਰ ਸੀ. ਮੈਂਡੇ –– ‘ਸੀਐੱਸਆਈਆਰ ਨੇ ਕੋਵਿਡ–19 ਦੇ ਇਲਾਜ ਲਈ ਬਹੁ–ਭਾਂਤੀ ਵਿਕਲਪ ਵਿਕਸਿਤ ਕਰਨ ਲਈ ਉਦਯੋਗ ਦੀ ਭਾਈਵਾਲੀ ਨਾਲ ਬਹੁਤ ਵਧੀਆ ਢੰਗ ਨਾਲ ਸਿੱਧ ਹੋ ਚੁੱਕੀਆਂ ਦਵਾਈਆਂ ਦੇ ਕਲੀਨਿਕਲ ਪ੍ਰੀਖਣ ਕਰਨ ਨੂੰ ਤਰਜੀਹ ਦਿੱਤੀ ਹੈ’
ਭਾਰਤ ਦੇ ਪ੍ਰਮੁੱਖ ਖੋਜ ਸੰਗਠਨ ਵਿਗਿਆਨਕ ਤੇ ਉਦਯੋਗਿਕ ਖੋਜ ਪਰਿਸ਼ਦ  ਅਤੇ ਮਾਇਲੈਨ ਲੈਬੋਰੇਟਰੀਜ਼ ਲਿਮਿਟਿਡ, ਜੋ ਵਿਸ਼ਵ ਪੱਧਰੀ ਫ਼ਾਰਮਾਸਿਊਟੀਕਲ ਕੰਪਨੀ ਮਾਇਲੈਨ ਦੀ ਭਾਰਤ ਸਥਿਤ ਸਹਾਇਕ ਇਕਾਈ ਹੈ, ਨੇ ਕੋਵਿਡ–19 ਮਹਾਮਾਰੀ ਦੌਰਾਨ ਮਰੀਜ਼ਾਂ ਦੀਆਂ ਅਣਪੂਰੀਆਂ ਜ਼ਰੂਰਤਾਂ ਪੂਰੀਆਂ ਕਰਨ ਲਈ ਅੱਜ ਇੱਕ ਭਾਈਵਾਲੀ ਦਾ ਐਲਾਨ ਕੀਤਾ। ਭਾਈਵਾਲੀ ਅਧੀਨ CSIR ਦੀ ਲੈਬੋਰੇਟਰੀ ‘ਇੰਡੀਅਨ ਇੰਸਟੀਟਿਊਟ ਆਵ੍ ਕੈਮੀਕਲ ਟੈਕਨੋਲੋਜੀ’  ਅਤੇ ਮਾਇਲੈਨ ਕੋਵਿਡ–19 ਲਈ ਸੰਭਾਵੀ ਥੈਰਾਪੀਆਂ ਦੀ ਸ਼ਨਾਖ਼ਤ ਕਰਨਗੇ।
ਇਸ ਤਾਲਮੇਲ ਦੇ ਹਿੱਸੇ ਵਜੋਂ ਭਾਰਤ ਵਿੱਚ ਕੋਵਿਡ–19 ਨਾਲ ਨਿਪਟਣ ਲਈ ਨਵੇਂ ਅਤੇ ਨਵਾਚਾਰ ਸਮਾਧਾਨ ਲੱਭਣ ਹਿਤ ਕਈ ਕਲੀਨਿਕਲ ਪ੍ਰੀਖਣ ਕੀਤੇ ਜਾਣਗੇ। ਪਹਿਲਾ ਕਲੀਨਿਕਲ ਪ੍ਰੀਖਣ ਇੱਕ ਬਹੁ–ਭੁਜਾਈ ਗੇੜ 3 ਦਾ ਅਧਿਐਨ ਹੋਵੇਗਾ ਜੋ ਗੁੰਝਲਾਂ ਦੇ ਖ਼ਤਰੇ ਵਾਲੇ ਕੋਵਿਡ–19 ਦੇ ਮਾਮੂਲੀ ਤੇ ਦਰਮਿਆਨੇ ਲੱਛਣਾਂ ਵਾਲੇ ਬਾਲਗ਼ ਮਰੀਜ਼ਾਂ ਵਿੱਚ ਕੀਤਾ ਜਾਵੇਗਾ।
ਸੀਐੱਸਆਈਆਰ ਦੇ ਡਾਇਰੈਕਟਰ ਜਨਰਲ ਡਾ. ਸ਼ੇਖਰ ਸੀ ਮੈਂਡੇ ਨੇ ਕਿਹਾ,‘ਮਾਇਲੈਨ ਨਾਲ ਮੌਜੂਦਾ ਤਾਲਮੇਲ ਇੱਕ ਮਹੱਤਵਪੂਰਨ ਮੀਲ–ਪੱਥਰ ਹੈ ਤੇ ਮੌਜੂਦਾ ਕੋਵਿਡ–19 ਮਹਾਮਾਰੀ ਦੌਰਾਨ ਸੀਐੱਸਆਈਆਰ ਨੇ ਕੋਵਿਡ–19 ਦੇ ਇਲਾਜ ਦੇ ਬਹੁ–ਭਾਂਤੀ ਵਿਕਲਪਾਂ ਦੇ ਵਿਕਾਸ ਲਈ ਉਦਯੋਗ ਦੀ ਭਾਈਵਾਲੀ ਨਾਲ ਬਹੁਤ ਵਧੀਆ ਤਰੀਕੇ ਨਾਲ ਪਰਖੀਆਂ ਦਵਾਈਆਂ ਦੇ ਕਲੀਨਿਕਲ ਪ੍ਰੀਖਣਾਂ ਨੂੰ ਤਰਜੀਹ ਦਿੱਤੀ ਹੈ।’
ਸੀਐੱਸਆਈਆਰ-ਆਈਆਈਸੀਟੀ ਦੇ ਡਾਇਰੈਕਟਰ ਡਾ. ਚੰਦਰਸ਼ੇਖਰ ਨੇ ਕਿਹਾ, ‘ਸੀਐੱਸਆਈਆਰ ਨੂੰ ਮਾਇਲੈਨ ਨਾਲ ਗਿਆਨ ਤੇ ਵਿਗਿਆਨਕ ਭਾਈਵਾਲ ਵਜੋਂ ਜੁੜ ਕੇ ਖ਼ੁਸੀ ਹੋਈ ਹੈ ਅਤੇ ਕੰਪਨੀ ਨਾਲ ਕੰਮ ਕਰਨ ਦੇ ਇੰਛੁਕ ਹਾਂ, ਖ਼ਾਸ ਕਰਕੇ ਜਦੋਂ ਮਾਇਲੈਨ ਦਾ ਕਲੀਨਿਕਲ ਪ੍ਰੀਖਣਾਂ ਤੇ ਵਪਾਰੀਕਰਣ ਵਿੱਚ ਵਿਸ਼ਾਲ ਉਦਯੋਗ ਅਨੁਭਵ ਹੈ।’
ਮਾਇਲੈਨ ਦੇ ਮੁੱਖ ਅਪਰੇਟਿੰਗ ਆਫ਼ੀਸਰ, ਸੰਜੀਵ ਸੇਠੀ ਨੇ ਕਿਹਾ,‘ਸੀਐੱਸਆਈਆਰ ਨਾਲ ਸਾਡਾ ਤਾਲਮੇਲ ਕੋਵਿਡ–19 ਦੇ ਮਰੀਜ਼ਾਂ ਦੇ ਪ੍ਰਭਾਵਸ਼ਾਲੀ ਉਪਚਾਰਾਂ ਦੀ ਸ਼ਨਾਖ਼ਤ ਦੇ ਉਦੇਸ਼ ਹਿਤ ਇੱਕ ਰਣਨੀਤਕ ਕਦਮ ਹੈ। ਨਵੇਂ ਸੰਕੇਤ ਲਿਆਉਣ ਤੋਂ ਇਲਾਵਾ ਇਹ ਭਾਈਵਾਲੀ ਕਈ ਅਜਿਹੇ ਮੌਲੀਕਿਊਲਸ ਦੀ ਸ਼ਨਾਖ਼ਤ ਕਰਨ ਵਿੱਚ ਵੀ ਮਦਦ ਕਰੇਗੀ ਜੋ ਭਵਿੰਖ ਵਿੱਚ ਛੂਤ ਦੇ ਹੋਰ ਵਿਭਿੰਨ ਰੋਗਾਂ ਦੀਆਂ ਥੈਰਾਪੀਆਂ ਵਿੱਚ ਵੀ ਵਾਧਾ ਕਰ ਸਕਦੇ ਹਨ।’
ਕਲੀਨਿਕਲ ਪ੍ਰੀਖਣਾਂ ਲਈ ਅਰਜ਼ੀ ਰੈਗੂਲੇਟਰੀ ਪ੍ਰਵਾਨਗੀ ਲਈ ਭਾਰਤ ਦੇ ਡ੍ਰੱਗਸ ਕੰਟਰੋਲਰ ਜਨਰਲ  ਕੋਲ ਭੇਜ ਦਿੱਤੀ ਗਈ ਹੈ।
ਸੀਐੱਸਆਈਆਰ ਨੇ ਡੀਜੀ ਦੇ ਆੱਨਰੇਰੀ ਸਲਾਹਕਾਰ ਤੇ CSIR-IIIM  ਦੇ ਸਾਬਕਾ ਡਾਇਰੈਕਟਰ ਡਾ. ਰਾਮ ਵਿਸ਼ਵਕਰਮਾ ਨੂੰ ਇਸ ਤਾਲਮੇਲ ਦੀ ਅਗਵਾਈ ਹਿਤ ਮਾਰਗ–ਦਰਸ਼ਕ ਵਜੋਂ ਨਿਯੁਕਤ ਕੀਤਾ ਹੈ।
ਵਿਗਿਆਨਕ ਤੇ ਉਦਯੋਗਿਕ ਖੋਜ ਕੌਂਸਲ , ਜੋ ਵਿਗਿਆਨ ਤੇ ਟੈਕਨੋਲੋਜੀ ਦੇ ਵਿਭਿੰਨ ਖੇਤਰਾਂ ਵਿੱਚ ਅਤਿ–ਆਧੁਨਿਕ ਖੋਜ ਤੇ ਵਿਕਾਸ ਦੇ ਗਿਆਨ–ਆਧਾਰ ਵਜੋਂ ਜਾਣੀ ਜਾਂਦੀ ਹੈ, ਇੱਕ ਸਮਕਾਲੀ ਅਤੇ ਪ੍ਰਮੁੱਖ ਖੋਜ ਤੇ ਵਿਕਾਸ ਸੰਗਠਨ ਹੈ। ਸੀਐੱਸਆਈਆਰ ਦੀ ਮੌਜੂਦਗੀ ਸਮੁੱਚੇ ਭਾਰਤ ਵਿੱਚ ਹੈ, ਸੀਐੱਸਆਈਆਰ ਦਾ 38 ਰਾਸ਼ਟਰੀ ਲੈਬੋਰੇਟਰੀਜ਼, 39 ਆਊਟਰੀਚ ਕੇਂਦਰਾਂ, 3 ਇਨੋਵੇਸ਼ਨ ਕੰਪਲੈਕਸ ਤੇ 5 ਇਕਾਈਆਂ ਦਾ ਗਤੀਸ਼ੀਲ ਨੈੱਟਵਰਕ ਹੈ। ਸੀਐੱਸਆਈਆਰ – ਓਸ਼ਨੋਗ੍ਰਾਫ਼ੀ, ਜਿਓਫ਼ਿਜ਼ਿਕਸ, ਕੈਮੀਕਲਜ਼, ਡ੍ਰੱਗਸ, ਜੀਨੌਮਿਕਸ, ਬਾਇਓਟੈਕਨੋਲੋਜੀ ਤੇ ਨੈਨੋ–ਟੈਕਨੋਲੋਜੀ ਤੋਂ ਲੈ ਕੇ ਮਾਈਨਿੰਗ, ਏਅਰੋਨੌਟਿਕਸ, ਇੰਸਟਰੂਮੈਂਟੇਸ਼ਨ, ਵਾਤਾਵਰਣਕ ਇੰਜੀਨੀਅਰਿੰਗ ਤੇ ਸੂਚਨਾ ਟੈਕਨੋਲੋਜੀ ਤੱਕ ਵਿਗਿਆਨ ਤੇ ਟੈਕਨੋਲੋਜੀ ਦੇ ਵਿਆਪਕ ਖੇਤਰ ਨੂੰ ਕਵਰ ਕਰਦੀ ਹੈ।
ਮਾਇਲੈਨ ਇੱਕ ਵਿਸ਼ਵ–ਪੱਧਰੀ ਫ਼ਾਰਮਾਸਿਊਟੀਕਲ ਕੰਪਨੀ ਹੈ ਜੋ ਸਿਹਤ–ਸੰਭਾਲ਼ ਖੇਤਰ ਵਿੱਚ ਨਵੇਂ ਮਾਪਦੰਡ ਸਥਾਪਿਤ ਕਰਨ ਲਈ ਪ੍ਰਤੀਬੱਧ ਹੈ। ਇਹ ਸਰਗਰਮ ਫ਼ਾਰਮਾਸਿਊਟੀਕਲ ਤੱਤਾਂ ਦੇ ਵਿਸ਼ਵ ਦੇ ਸਭ ਤੋਂ ਵੱਡੇ ਉਤਪਾਦਕਾਂ ਵਿੱਚੋਂ ਹੈ।
(ਹੋਰ ਜਾਣਕਾਰੀ ਲਈ, ਕਿਰਪਾ ਕਰਕੇ ਸੰਪਰਕ ਕਰੋ:
ਡਾ. ਗੀਤਾ ਵਾਣੀ ਰੇਅਸਮ
ਮੁਖੀ – ਵਿਗਿਆਨ ਸੰਚਾਰਾ ਤੇ ਪਾਸਾਰ
ਸੀਐੱਸਆਈਆਰ
ਈਮੇਲl: gvrayasam@csir.res.in
ਰੀਤਿਕਾ ਵਰਮਾ
ਸੰਚਾਰ ਮੁਖੀ – 
ਫ਼ੋਨ: + 91.40.3086 6419
ਈਮੇਲ: ritika.verma@mylan.com)
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਓਡੀਸ਼ਾ, ਆਂਧਰਾ ਪ੍ਰਦੇਸ਼ ਅਤੇ ਮੱਧ ਪ੍ਰਦੇਸ਼ ਵਿੱਚ ਪ੍ਰੋਜੈਕਟਾਂ ਦੇ ਨਿਰਮਾਣ, ਪੁਨਰਵਾਸ ਅਤੇ ਅੱਪਗ੍ਰੇਡੇਸ਼ਨ ਵਿੱਚ ਸੁਧਾਰ ਦੀ ਪ੍ਰਵਾਨਗੀ ਦਿੱਤੀ
ਕੇਂਦਰੀ ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਓਡੀਸ਼ਾ ਦੇ ਕੇਸਿੰਗਾ ਵਿੱਚ ਐੱਨਐੱਚ-201  ਦੇ ਕਿਲੋਮੀਟਰ 176 ‘ਤੇ ਸਮਪਾਰ ਸੰਖਿਆ  ਆਰਵੀ-172 ਦੇ ਬਦਲੇ ਜ਼ਮੀਨ ਗ੍ਰਹਿਣ ਸਮੇਤ 4 ਲੇਨ ਦੇ ਕੇਸਿੰਗਾ ਆਰਓਬੀ ਨਿਰਮਾਣ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ‘ਤੇ 324.09 ਕਰੋੜ ਰੁਪਏ ਦਾ ਖਰਚ ਆਵੇਗਾ। ਟਵੀਟਸ ਦੀ ਇੱਕ ਲੜੀ ਵਿੱਚ ਮੰਤਰੀ ਨੇ ਸੂਚਿਤ ਕੀਤਾ ਕਿ ਆਂਧਰਾ ਪ੍ਰਦੇਸ਼ ਵਿੱਚ ਨਿਯਮਿਤ ਤੌਰ ‘ਤੇ ਯਾਤਰਾ ਕੀਤੇ ਜਾਣ ਵਾਲੇ ਐੱਨਐੱਚ 30 ਦੇ ਰਾਜ ਮਾਰਗ ਨਾਲ ਲਗਦੇ ਰਾਜ ਮਾਰਗ ਦੇ ਇੱਕ ਹਿੱਸੇ 170+700 ਕਿਲੋਮੀਟਰ ਤੋਂ 234+567  ਦੇ ਪੁਨਰਵਾਸ ਅਤੇ ਸੁਧਾਰ ਨੂੰ 388.70 ਕਰੋੜ ਰੁਪਏ ਦੇ ਬਜਟ ਖਰਚ ਦੇ ਨਾਲ ਪ੍ਰਵਾਨਗੀ ਦਿੱਤੀ ਗਈ ਹੈ।
ਆਂਧਰਾ ਪ੍ਰਦੇਸ਼ ਵਿੱਚ ਈਪੀਸੀ ਮੋਡ ‘ਤੇ ਐੱਨਐੱਚ-42 ਦੇ ਮੁਲਕਾਲਾਚੇਰੁਵੂ ਦੇ ਮਦਨਪੱਲੇ ਖੰਡ ਦੇ ਨਾਲ 2 ਲੇਨ ਤੋਂ 2/4 ਲੇਨ ਦੇ ਪੁਨਰਵਾਸ ਅਤੇ ਸੁਧਾਰ ਨੂੰ 480.10 ਕਰੋੜ ਰੁਪਏ ਦੇ ਬਜਟ ਖਰਚ ਦੇ ਨਾਲ ਪ੍ਰਵਾਨਗੀ ਦਿੱਤੀ ਹੈ।
ਮੱਧ ਪ੍ਰਦੇਸ਼ ਰਾਜ ਵਿੱਚ ਵਿੱਤੀ ਵਰ੍ਹੇ 2021-22 ਦੇ ਲਈ ਸੀਆਰਆਈਐੱਫ ਯੋਜਨਾ ਦੇ ਤਹਿਤ 600.13 ਕਿਲੋਮੀਟਰ ਲੰਬਾਈ ਦੇ 23 ਪ੍ਰੋਜੈਕਟ ਕਾਰਜਾਂ ਦੇ ਵਿਕਾਸ ਨੂੰ 1814.90 ਕਰੋੜ ਰੁਪਏ ਦੇ ਬਜਟ ਖਰਚ ਦੇ ਨਾਲ ਪ੍ਰਵਾਨਗੀ ਦਿੱਤੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਐਥਨਸ ਵਿੱਚ ਭਾਰਤੀ ਸਮੁਦਾਇ ਨਾਲ ਗੱਲਬਾਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 25 ਅਗਸਤ, 2023 ਨੂੰ ਐਥਨਸ ਵਿੱਚ ਐਥਨਸ ਕੰਜ਼ਰਵੇਟੋਇਰ ਵਿਖੇ  ਭਾਰਤੀ ਸਮੁਦਾਇ ਨੂੰ ਸੰਬੋਧਨ ਕੀਤਾ।
ਆਪਣੇ ਸੰਬੋਧਨ ਵਿੱਚ, ਪ੍ਰਧਾਨ ਮੰਤਰੀ ਨੇ ਇਸ ਸਮੇਂ ਭਾਰਤ ਵਿੱਚ ਹੋਣ ਵਾਲੇ ਅਭੂਤਪੂਰਵ ਪਰਿਵਰਤਨਾਂ ਅਤੇ ਵਿਭਿੰਨ ਸੈਕਟਰਾਂ ਵਿੱਚ ਭਾਰਤ ਦੇ ਵਧਦੇ ਕਦਮਾਂ ਦਾ ਜ਼ੋਰਦਾਰ ਉਲੇਖ ਕੀਤਾ। ਉਨ੍ਹਾਂ ਨੇ ਚੰਦਰਯਾਨ ਮਿਸ਼ਨ  ਦੀ ਸਫ਼ਲਤਾ ਦੀ ਪ੍ਰਸ਼ੰਸਾ ਕੀਤੀ।
ਪ੍ਰਧਾਨ ਮੰਤਰੀ ਨੇ ਭਾਰਤ-ਗ੍ਰੀਸ ਦੇ ਬਹੁਪੱਖੀ ਰਿਸ਼ਤਿਆਂ  ਨੂੰ ਅੱਗੇ ਵਧਾਉਣ ਵਿੱਚ ਗ੍ਰੀਸ ਵਿੱਚ ਭਾਰਤੀ ਸਮੁਦਾਇ ਦੇ ਯੋਗਦਾਨ ਨੂੰ ਉਜਾਗਰ ਕੀਤਾ ਅਤੇ ਭਾਰਤੀ ਸਮੁਦਾਇ ਨੂੰ ਤਾਕੀਦ ਕੀਤੀ ਕਿ ਉਹ ਭਾਰਤ ਦੀ ਵਿਕਾਸ-ਗਾਥਾ ਦਾ ਹਿੱਸਾ ਬਣਨ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ‘ਇਗਜ਼ਾਮ ਵਾਰੀਅਰਸ’ ਦੇ ਅੱਪਡੇਟਡ ਸੰਸਕਰਣ ਦਾ ਐਲਾਨ ਕੀਤਾ
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਆਓ ਆਪਾਂ ਸਾਰੇ ਆਪਣੇ ਗਭਰੂਆਂ ਦੀ ਮਦਦ ਕਰੀਏ ਕਿਉਂਕਿ ਉਹ ਆਪਣੀਆਂ ਪਰੀਖਿਆਵਾਂ ਦੇ ਰਹੇ ਹਨ
(ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬੇਹੱਦ ਪ੍ਰਸੰਨਤਾਪੂਰਬਕ ‘ਇਗਜ਼ਾਮ ਵਾਰੀਅਰਸ’ ਦੇ ਅੱਪਡੇਟਡ ਸੰਸਕਰਣ ਦਾ ਐਲਾਨ ਕੀਤਾ।
ਉਨ੍ਹਾਂ ਕਿਹਾ ਕਿ ‘ਇਗਜ਼ਾਮ ਵਾਰੀਅਰਸ’ ਦਾ ਨਵਾਂ ਸੰਸਕਰਣ ਵਿਦਿਆਰਥੀਆਂ, ਮਾਪਿਆਂ ਤੇ ਅਧਿਆਪਕਾਂ ਦੇ ਵਡਮੁੱਲੇ ਇਨਪੁਟਸ ਨਾਲ ਭਰਪੂਰ ਹੈ।
ਉਨ੍ਹਾਂ ਇਹ ਵੀ ਕਿਹਾ ਕਿ ਨਵੇਂ ਨਿੱਗਰ ਭਾਗ ਜੋੜੇ ਗਏ ਹਨ, ਜਿਨ੍ਹਾਂ ਵਿੱਚ ਖ਼ਾਸ ਤੌਰ ‘ਤੇ ਮਾਪਿਆਂ ਤੇ ਅਧਿਆਪਕਾਂ ਦੀ ਦਿਲਚਸਪੀ ਬਣੇਗੀ।
ਉਨ੍ਹਾਂ ਇਹ ਵੀ ਕਿਹਾ, ‘ਆਓ ਆਪਾਂ ਸਾਰੇ ਗਭਰੂਆਂ ਦੀ ਮਦਦ ਕਰੀਏ ਕਿਉਂਕਿ ਉਹ ਆਪਣੀਆਂ ਪਰੀਖਿਆਵਾਂ ਦੇ ਰਹੇ ਹਨ!’
ਟਵੀਟਸ ਦੀ ਇੱਕ ਲੜੀ ‘ਚ ਪ੍ਰਧਾਨ ਮੰਤਰੀ ਨੇ ਕਿਹਾ, ‘ਹੁਣ ਜਦੋਂ ਪਰੀਖਿਆ ਦਾ ਮੌਸਮ ਸ਼ੁਰੂ ਹੋ ਗਿਆ ਹੈ, ਮੈਨੂੰ ਇਹ ਗੱਲ ਸਾਂਝੀ ਕਰਦਿਆਂ ਖ਼ੁਸ਼ੀ ਹੈ ਕਿ #ਇਗਜ਼ਾਮ–ਵਾਰੀਅਰਸ’  ਦਾ ਅੱਪਡੇਟ ਸੰਸਕਰਣ ਹੁਣ ਉਪਲਬਧ ਹੈ।
ਇਸ ਕਿਤਾਬ ‘ਚ ਨਵੇਂ ਮੰਤਰ ਹਨ ਅਤੇ ਬਹੁਤ ਸਾਰੀਆਂ ਦਿਲਚਸਪ ਗਤੀਵਿਧੀਆਂ ਦਿੱਤੀਆਂ ਗਈਆਂ ਹਨ। ਇਹ ਪੁਸਤਕ ਪਰੀਖਿਆ ਤੋਂ ਪਹਿਲਾਂ ਤਣਾਅ–ਮੁਕਤ ਹੋਣ ਦੀ ਲੋੜ ਨੂੰ ਮੁੜ–ਦ੍ਰਿੜ੍ਹਾਉਂਦੀ ਹੈ।
ਪਰੀਖਿਆ ਦੀ ਤਿਆਰੀ ਮਜ਼ਾ ਲੈ ਕੇ ਕਿਵੇਂ ਕਰਨੀ ਹੈ?
ਕੀ ਅਜਿਹੀ ਕੋਈ ਦਿਲਚਸਪ ਚੀਜ਼ ਹੈ, ਜੋ ਅਸੀਂ ਤਿਆਰੀ ਕਰਦੇ ਸਮੇਂ ਘਰ ‘ਚ ਹੀ ਬੈਠ ਕੇ ਕਰ ਸਕੀਏ?
ਇੱਥੇ ਇਸ ਦਾ ਇੱਕ ਹੱਲ ਹੈ… NaMo ਐਪ ਉੱਤੇ ਬਿਲਕੁਲ ਨਵਾਂ #ExamWarriors ਮਾਡਿਊਲ। ਇਸ ਵਿੱਚ ਵਿਦਿਆਰਥੀਆਂ ਤੇ ਮਾਪਿਆਂ ਲਈ ਬਹੁਤ ਸਾਰੀਆਂ ਅੰਤਰ–ਕਾਰਜੀ ਗਤੀਵਿਧੀਆਂ ਹਨ।
#ExamWarriors ਦਾ ਨਵਾਂ ਸੰਸਕਰਣ ਵਿਦਿਆਰਥੀਆਂ, ਮਾਪਿਆਂ ਤੇ ਅਧਿਆਪਕਾਂ ਦੇ ਵਡਮੁੱਲੇ ਇਨਪੁਟਸ ਨਾਲ ਭਰਪੂਰ ਹੈ।
ਨਵੇਂ ਨਿੱਗਰ ਭਾਗ ਜੋੜੇ ਗਏ ਹਨ, ਜਿਨ੍ਹਾਂ ਵਿੱਚ ਮਾਪਿਆਂ ਤੇ ਅਧਿਆਪਕਾਂ ਦੀ ਖ਼ਾਸ ਤੌਰ ਉੱਤੇ ਦਿਲਚਸਪੀ ਹੋਵੇਗੀ।
ਆਓ ਆਪਾਂ ਸਾਰੇ ਆਪਣੇ ਗਭਰਗੂਆਂ ਦੀ ਮਦਦ ਕਰੀਏ ਕਿਉਂਕਿ ਉਹ ਆਪਣੀਆਂ ਪਰੀਖਿਆਵਾਂ ਦੇ ਰਹੇ ਹਨ!’
https://twitter.com/narendramodi/status/1376489984186744839
https://twitter.com/narendramodi/status/1376490324898406403
https://twitter.com/narendramodi/status/1376490524643786754
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਪ੍ਰਧਾਨ ਮੰਤਰੀ ਸ਼੍ਰੀਮਤੀ ਇੰਦਰਾ ਗਾਂਧੀ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ‘ਤੇ ਸ਼ਰਧਾਂਜਲੀਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਪ੍ਰਧਾਨ ਮੰਤਰੀ ਸ਼੍ਰੀਮਤੀ ਇੰਦਰਾ ਗਾਂਧੀ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ‘ਤੇ ਸ਼ਰਧਾਂਜਲੀਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਕਿਹਾ, “ਸਾਡੀ ਸਾਬਕਾ ਪ੍ਰਧਾਨ ਮੰਤਰੀ ਸ਼੍ਰੀਮਤੀ ਇੰਦਰਾ ਗਾਂਧੀ ਜੀ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ‘ਤੇ ਸ਼ਰਧਾਂਜਲੀਆਂ।”
https://twitter.com/narendramodi/status/1196625932280139776
ਮੰਤਰੀ ਮੰਡਲ
ਹੋਮਿਓਪੈਥੀ ਵਿੱਚ ਸੁਧਾਰ
ਸੈਂਟਰਲ ਹੋਮਿਓਪੈਥੀ ਕੌਂਸਿਲ ਦਾ ਕਾਰਜਕਾਲ 18 ਮਈ, 2018 ਤੋਂ 2 ਸਾਲ ਲਈ ਵਧਾਇਆ ਗਿਆ
ਮੰਤਰੀ ਮੰਡਲ ਨੇ ਹੋਮਿਓਪੈਥੀ ਸੈਂਟਰਲ ਕੌਂਸਿਲ  ਬਿਲ, 2019 ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਕੇਂਦਰੀ ਮੰਤਰੀ ਮੰਡਲ ਨੇ ਡਰਾਫਟ ਹੋਮਿਓਪੈਥੀ ਸੈਂਟਰਲ ਕੌਂਸਿਲ  ਬਿਲ, 2019 ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਪ੍ਰਭਾਵ:
ਇਸ ਬਿਲ ਵਿੱਚ ਸੈਂਟਰਲ ਕੌਂਸਿਲ ਦੇ ਪੁਨਰਗਠਨ ਦੀ ਮਿਆਦ ਨੂੰ ਮੌਜੂਦਾ ਇੱਕ ਸਾਲ ਦੀ ਮਿਆਦ ਤੋਂ ਵਧਾ ਕੇ 2 ਸਾਲ ਕਰਨ ਦਾ ਪ੍ਰਾਵਧਾਨ ਹੈ ਤਾਕਿ ਬੋਰਡ ਆਵ੍ ਗਵਰਨਰਸ ਦਾ ਕਾਰਜਕਾਲ 17 ਮਈ, 2019 ਤੋਂ ਇੱਕ ਸਾਲ ਦੀ ਮਿਆਦ ਲਈ ਹੋਰ ਵਧਾਇਆ ਜਾ ਸਕੇ।
ਇਸ ਵਿੱਚ ਸੈਂਟਰਲ ਹੋਮਿਓਪੈਥੀ ਕੌਂਸਿਲ ਨੂੰ ਆਪਣੇ ਅਧਿਕਾਰਾਂ ਦਾ ਪ੍ਰਯੋਗ ਕਰਨ ਅਤੇ ਕੌਂਸਿਲ ਦੇ ਕਾਰਜ ਕਰਨ ਵਿੱਚ ਮਦਦ ਮਿਲੇਗੀ।
ਲਾਗੂਕਰਨ:
ਇਹ ਬਿਲ ਹੋਮਿਓਪੈਥੀ ਸੈਂਟਰਲ ਕੌਂਸਿਲ  ਆਰਡੀਨੈਂਸ, 2019 ਦਾ ਸਥਾਨ ਲਵੇਗਾ ਅਤੇ ਬੋਰਡ ਆਵ੍ ਗਵਰਨਰਸ ਦੇ ਕਾਰਜਕਾਲ ਵਿੱਚ ਹੋਰ ਇੱਕ ਸਾਲ ਦਾ ਵਿਸਤਾਰ ਕਰੇਗਾ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰੀ ਡਾ. ਵੀਰੇਂਦਰ ਕੁਮਾਰ 17 ਮਈ 2022 ਨੂੰ ਦਿਵਿਯਾਂਗ ਵਿਅਕਤੀਆਂ ਦੇ ਕੌਸ਼ਲ ਵਿਕਾਸ, ਪੁਨਰਵਾਸ ਅਤੇ ਸਸ਼ਕਤੀਕਰਣ ਦੇ ਲਈ ਕੰਪੋਜ਼ਿਟ ਰੀਜਨਲ ਸੈਂਟਰ  ਸ਼ਿਲਾਂਗ ਦੀਆਂ ਸੇਵਾਵਾਂ ਦਾ ਉਦਘਾਟਨ ਕਰਨਗੇ
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰੀ ਡਾ. ਵੀਰੇਂਦਰ ਕੁਮਾਰ 17 ਮਈ 2022 ਨੂੰ ਸ਼ਿਲਾਂਗ, ਮੇਘਾਲਯ ਵਿੱਚ ਦਿਵਯਾਂਗ ਵਿਅਕਤੀਆਂ ਦੇ ਕੌਸ਼ਲ ਵਿਕਾਸ, ਪੁਨਰਵਾਸ ਅਤੇ ਸਸ਼ਕਤੀਕਰਣ ਦੇ ਲਈ ਕੰਪੋਜ਼ਿਟ ਰੀਜਨਲ ਸੈਂਟਰ  ਦੀਆਂ ਸੇਵਾਵਾਂ ਦਾ ਉਦਘਾਟਨ ਕਰਨਗੇ।
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਰਾਜ ਮੰਤਰੀ ਸੁਸ਼੍ਰੀ ਪ੍ਰਤਿਮਾ ਭੌਮਿਕ, ਮੇਘਾਲਯ ਸਰਕਾਰ ਦੇ ਸਮਾਜ ਕਲਿਆਣ ਮੰਤਰੀ ਸ਼੍ਰੀ ਕਿਰਮੇਨ ਸ਼ੈਲਾ, ਮੇਘਾਲਯ ਦੇ ਸਾਂਸਦ ਸ਼੍ਰੀ ਵਿਨਸੇਂਟ ਐੱਚ. ਪਾਲਾ, ਸਾਬਕਾ ਖਾਸੀ ਹਿਲਸ ਜ਼ਿਲ੍ਹੇ ਦੀ ਵਿਧਾਇਕ ਸ਼੍ਰੀਮਤੀ ਮਾਜੇਲ ਅੰਪਾਰਿਨ ਲਿੰਗਦੋਹ ਵੀ ਇਸ ਅਵਸਰ ‘ਤੇ ਮੌਜੂਦ ਰਹਿਣਗੇ।
ਸ਼੍ਰੀਮਤੀ ਅੰਜਲੀ ਭਵਰਾ , ਸਕੱਤਰ, ਦਿਵਿਯਾਂਗ ਵਿਅਕਤੀਆਂ ਦਾ ਸਸ਼ਕਤੀਕਰਣ ਵਿਭਾਗ, ਭਾਰਤ ਸਰਕਾਰ, ਸ਼੍ਰੀਮਤੀ ਐੱਸ. ਬੀ. ਮਾਰਕ  ਦਿਵਯਾਂਗਜਨ ਕਮਿਸ਼ਨਰ, ਮੇਘਾਲਯ ਸਰਕਾਰ, ਸ਼੍ਰੀ ਸੰਪਤ ਕੁਮਾਰ, ਆਈਏਐੱਸ, ਪ੍ਰਿੰਸੀਪਲ ਸਕੱਤਰ, ਸਮਾਜ ਕਲਿਆਣ ਵਿਭਾਗ, ਮੇਘਾਲਯ ਸਰਕਾਰ, ਸ਼੍ਰੀ ਨਚਿਕੇਤਾ ਰਾਉਤ, ਡਾਇਰੈਕਟਰ, ਐੱਨਆਈਈਪੀਐੱਮਡੀ, ਚੇਨੱਈ, ਡਾ. ਰੋਸ਼ਨ ਬਿਜਲੀ, ਡਾਇਰੈਕਟਰ ਅਤੇ ਨੋਡਲ ਅਧਿਕਾਰੀ, ਸੀਆਰਸੀ  ਅਤੇ ਹੋਰ ਸੀਨੀਅਰ ਅਧਿਕਾਰੀ ਵੀ ਇਸ ਪ੍ਰੋਗਰਾਮ ਵਿੱਚ ਸ਼ਾਮਲ ਹੋਣਗੇ।
ਸੀਆਰਸੀ-ਸ਼ਿਲਾਂਗ ਸਰਕਾਰ ਮੇਘਾਲਯ ਸਰਕਾਰ ਦੁਆਰਾ ਮੋਨਫੋਰਟ ਬਿਲਡਿੰਗ, ਧਨਖੇਤੀ ਸ਼ਿਲਾਂਗ ਵਿੱਚ ਦਿੱਤੀ ਗਈ ਲਗਭਗ 10 ਏਕੜ ਜ਼ਮੀਨ ‘ਤੇ ਸਥਿਤ ਹੈ। ਇਹ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰਾਲਾ, ਭਾਰਤ ਸਰਕਾਰ ਦੇ ਦਿਵਿਯਾਂਗਜਨ ਸਸ਼ਕਤੀਕਰਣ ਵਿਭਾਗ ਦੇ ਤਹਿਤ ਨੈਸ਼ਨਲ ਇੰਸਟੀਟਿਊਟ ਫਾਰ ਐਂਪਾਵਰਮੈਂਟ ਆਵ੍ ਪਰਸਨ ਆਵ੍ ਮਲਟੀਪਲ ਡਿਸਐਬੀਲਿਟੀਜ਼ , ਚੇਨੱਈ ਦੇ ਪ੍ਰਸ਼ਾਸਨਿਕ ਕੰਟਰੋਲ ਦੇ ਤਹਿਤ ਕੰਮ ਕਰ ਰਿਹਾ ਹੈ। ਇਸ ਦਾ ਉਦੇਸ਼ ਮੇਘਾਲਯ ਰਾਜ ਵਿੱਚ ਵਿਕਲਾਂਗ ਵਿਅਕਤੀਆਂ  ਦੇ ਲਈ ਜ਼ਰੂਰੀ ਸੰਸਾਧਨ ਅਤੇ ਸੇਵਾਵਾਂ ਦਾ ਸਿਰਜਣ ਕਰਨਾ ਹੈ।
ਭਾਰਤ ਸਰਕਾਰ ਨੇ ਦੇਸ਼ ਦੇ ਵੱਖ-ਵਿੱਖ ਹਿੱਸਿਆਂ ਵਿੱਚ, ਖਾਸ ਤੌਰ ‘ਤੇ ਉੱਤਰ-ਪੂਰਬੀ ਰਾਜਾਂ ਵਿੱਚ ਸੀਆਰਸੀ ਸਥਾਪਿਤ ਕੀਤੇ ਹਨ। ਸ਼ਿਲਾਂਗ ਵਿੱਚ ਸਥਾਪਿਤ ਸੀਆਰਸੀ ਅਜਿਹੀ ਹੀ 20ਵੀਂ ਸੰਸਥਾ ਹੈ ਜੋ 19 ਜੁਲਾਈ 2021 ਤੋਂ ਕੰਮ ਕਰ ਰਹੀ ਹੈ।
ਸੀਆਰਸੀ-ਸ਼ਿਲਾਂਗ, ਮੇਘਾਲਯ ਵਿੱਚ ਦਿਵਿਯਾਂਗ ਵਿਅਕਤੀਆਂ ਨੂੰ ਵਿਸ਼ੇਸ਼ ਸਿੱਖਿਆ, ਫਿਜ਼ੀਓਥੈਰੇਪੀ, ਵੋਕੇਸ਼ਨਲ ਰਿਹੈਬੀਲੀਟੇਸ਼ਨ, ਕਲੀਨਿਕਲ ਸਾਈਕੋਲੇਜੀ, ਓਰੀਐਂਟੇਸ਼ਨ ਅਤੇ ਮੋਬਿਲਿਟੀ ਟਰੇਨਿੰਗ, ਓਕੁਪੇਸ਼ਨਲ ਥੈਰੇਪੀ, ਸਪੀਚ ਅਤੇ ਹਿਅਰਿੰਗ ਸਰਵਿਸਿਜ਼, ਪ੍ਰੋਸਥੈਟਿਕ ਅਤੇ ਓਰਥੋਟਿਕ ਸਰਵਿਸਿਜ਼, ਸੈਂਸਰੀ ਇੰਟੀਗ੍ਰੇਸ਼ਨ ਥੈਰੇਪੀ, ਗਾਇਡੈਂਸ ਅਤੇ ਕਾਉਂਸਲਿੰਗ ਅਤੇ ਕਮਿਊਨਿਟੀ ਬੇਸਡ ਰਿਹੈਬੀਲੀਟੇਸ਼ਨ ਸਰਵਿਸਿਜ਼ ਉਪਲਬਧ ਕਰਵਾਉਂਦਾ ਹੈ।
ਸੀਆਰਸੀ ਸ਼ਿਲਾਂਗ ਏਡੀਆਈਪੀ ਅਸੈੱਸਮੈਂਟ ਅਤੇ ਡਿਸਟ੍ਰੀਬਿਊਸ਼ਨ ਕੈਂਪਾਂ ਦਾ ਆਯੋਜਨ ਕਰਕੇ ਏਡੀਆਈਪੀ ਯੋਜਨਾ ਦੇ ਤਹਿਤ ਦਿਵਿਯਾਂਗ ਵਿਅਕਤੀਆਂ  ਨੂੰ ਸਹਾਇਤਾ ਅਤੇ ਉਪਕਰਣ ਵੀ ਉਪਲਬਧ ਕਰਵਾਉਂਦਾ ਹੈ।
ਕਨੀਨਿਕਲ ਸੇਵਾਵਾਂ ਉਪਲਬਧ ਕਰਵਾਉਣ ਦੇ ਇਲਾਵਾ, ਇਹ ਸੰਗਠਨ ਜਾਗਰੂਕਤਾ ਪੈਦਾ ਕਰਨ, ਸੰਸਾਧਨ ਸਮੱਗਰੀ ਵਿਕਸਿਤ ਕਰਨ, ਆਊਟਰੀਚ ਪ੍ਰੋਗਰਾਮ ਆਯੋਜਿਤ ਕਰਨ ਅਤੇ ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਣ ਮੰਤਰਾਲਾ, ਭਾਰਤ ਸਰਕਾਰ ਦੀਆਂ ਯੋਜਨਾਵਾਂ ਨੂੰ ਲਾਗੂ ਕਰਨ ਵਿੱਚ ਵੀ ਯੋਗਦਾਨ ਦਿੰਦਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 'ਪਰੀਕਸ਼ਾ ਪੇ ਚਰਚਾ' ’ਤੇ ਮੰਤਰਾਂ ਅਤੇ ਗਤੀਵਿਧੀਆਂ ਦਾ ਇੱਕ ਦਿਲਚਸਪ ਭੰਡਾਰ ਸਾਂਝਾ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 'ਪਰੀਕਸ਼ਾ ਪੇ ਚਰਚਾ' ਨਾਲ ਸਬੰਧਤ ਮੰਤਰਾਂ ਅਤੇ ਗਤੀਵਿਧੀਆਂ ਦਾ ਇੱਕ ਦਿਲਚਸਪ ਭੰਡਾਰ ਸਾਂਝਾ ਕੀਤਾ ਹੈ, ਜੋ ਪਰੀਖਿਆ ਦੇ ਤਣਾਅ ਨੂੰ ਘੱਟ ਕਰਨ ਵਿੱਚ ਮਦਦ ਕਰਨਗੇ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਇਹ ਪਰੀਖਿਆ ਦਾ ਮੌਸਮ ਹੈ ਅਤੇ ਸਾਡੇ ਐਗਜ਼ਾਮ ਵਾਰੀਅਰਸ  ਪਰੀਖਿਆ ਦੀਆਂ ਤਿਆਰੀਆਂ ਵਿੱਚ ਧਿਆਨ-ਮਗਨ ਹਨ, ਮੰਤਰਾਂ ਅਤੇ ਗਤੀਵਿਧੀਆਂ ਦਾ ਇੱਕ ਦਿਲਚਸਪ ਭੰਡਾਰ ਸਾਂਝਾ ਕਰ ਰਿਹਾ ਹਾਂ, ਜੋ ਪਰੀਖਿਆ ਦੇ ਤਣਾਅ ਨੂੰ ਘੱਟ ਕਰਨ ਵਿੱਚ ਮਦਦ ਕਰਨਗੇ ਅਤੇ ਪਰੀਖਿਆਵਾਂ ਦਾ ਉਤਸਵ ਮਨਾਉਣ ਵਿੱਚ ਵੀ ਸਹਾਇਤਾ ਕਰਨਗੇ। ਇਨ੍ਹਾਂ ਨੂੰ ਦੇਖੋ…"
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਕੇਂਦਰ ਨੇ ਸੋਇਆ ਮੀਲ ਨੂੰ 30 ਜੂਨ, 2022 ਤੱਕ ਲਈ ਲਾਜ਼ਮੀ ਵਸਤੂ ਐਲਾਨਿਆ
ਲਾਜ਼ਮੀ ਵਸਤੂ ਕਾਨੂੰਨ, 1955 ਦੀ ਅਨੁਸੂਚੀ ਵਿੱਚ ਸੋਧ ਕੀਤੀ ਗਈ
ਬਜ਼ਾਰ ਵਿੱਚ ਇਸ ਵਸਤੂ ਦੀ ਵਿਕਰੀ ਅਤੇ ਉਪਲਬਧਤਾ ਨੂੰ ਸੁਚਾਰੂ ਬਣਾਉਣ ਲਈ ਇਹ ਫੈਸਲਾ ਲਿਆ ਗਿਆ
ਸੋਇਆ ਮੀਲ ਦੀਆਂ ਘਰੇਲੂ ਕੀਮਤਾਂ ਨੂੰ ਕੰਟਰੋਲ ਕਰਨ ਲਈ ਸਰਕਾਰ ਨੇ ਲਾਜ਼ਮੀ ਵਸਤੂ ਕਾਨੂੰਨ, 1955 ਦੀ ਅਨੁਸੂਚੀ ਵਿੱਚ ਸੋਧ ਕਰਕੇ 30 ਜੂਨ, 2022 ਤੱਕ ‘ਸੋਇਆ ਮੀਲ’ ਨੂੰ ਲਾਜ਼ਮੀ ਵਸਤੂ ਦੇ ਰੂਪ ਵਿੱਚ ਐਲਾਨ ਕਰਨ ਲਈ ਲਾਜ਼ਮੀ ਵਸਤੂ ਕਾਨੂੰਨ ਤਹਿਤ ਇੱਕ ਆਦੇਸ਼ ਅਧਿਸੂਚਿਤ ਕੀਤਾ ਹੈ। ਭਾਰਤ ਸਰਕਾਰ ਨੇ ਇੱਕ ਇਤਿਹਾਸਕ ਆਦੇਸ਼ ਜਾਰੀ ਕੀਤਾ ਹੈ ਜਿਸ ਵਿੱਚ ਇਹ ਜ਼ਿਕਰ ਕੀਤਾ ਗਿਆ ਹੈ ਕਿ ਲਾਜ਼ਮੀ ਵਸਤੂ ਕਾਨੂੰਨ, 1955 ਦੀ ਅਨੁਸੂਚੀ ਵਿੱਚ ਕ੍ਰਮ ਸੰਖਿਆ  ਦੇ ਬਾਅਦ ‘ ਸੋਇਆ ਮੀਲ’ ਆਈਟਮ ਜੋੜੀ ਜਾਵੇਗੀ।
ਇਹ ਫੈਸਲਾ ਕੇਂਦਰ ਸਰਕਾਰ ਅਤੇ ਸਾਰੇ ਰਾਜਾਂ/ਕੇਂਦਰੀ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਸੋਇਆ ਮੀਲ ਦੇ ਉਤਪਾਦਨ, ਵੰਡ ਆਦਿ ਨੂੰ ਰੈਗੂਲੇਟ ਕਰਨ ਅਤੇ ਬਜ਼ਾਰ ਵਿੱਚ ਇਸ ਵਸਤੂ ਦੀ ਵਿਕਰੀ ਅਤੇ ਉਪਲਬਧਤਾ ਨੂੰ ਸੁਚਾਰੂ ਬਣਾਉਣ ਲਈ ਸਸ਼ਕਤ ਕਰੇਗਾ। ਇਹ ਅਨੁਚਿਤ ਬਜ਼ਾਰ ਪ੍ਰਥਾਵਾਂ ’ਤੇ ਰੋਕ ਲਗਾਏਗਾ ਅਤੇ ਪੋਲਟਰੀ ਫਾਰਮ ਅਤੇ ਪਸ਼ੂਆਂ ਦੇ ਭੋਜਨ ਦੇ ਨਿਰਮਾਤਾਵਾਂ ਵਰਗੇ ਉਪਭੋਗਤਾਵਾਂ ਲਈ ਉਪਲਬਧਤਾ ਵਿੱਚ ਵਾਧਾ ਕਰੇਗਾ।